 కళ్ళు గిర్రున తిరిగినట్లయి క్రిందపడిందామె.

 "అవునే....బ్లూ ఫిలిమే....నువ్వు స్నానం చేస్తున్నదే....నేనే నీకు తెలియకుండా తీశాను. నీదే కాదు ఈ అపార్ట్ మెంట్సులో వున్న అందరి ఇళ్ళలోనూ జరిగే దృశ్యాలు వీడియో కెమెరాతో తీస్తున్నాను. నీకేమిటే బాధ" నిజం ఆమెకు తెలిసిపోవటంతో తెగించి నిజం చెప్పేశాడు చంద్రకాంత్. కళ్ళలో నీళ్ళు గిర్రున తిరిగాయి ఆమెకు.

 "అవునే! ఈ వీడియో కేసెట్లు నా ప్రతిభకు నిదర్శనాలు. నా తెలివితేటలకు ఉదాహరణలు. ఇదిగో బటన్ లాగ వుంది, ఇది మైక్రో కెమెరా. దీనిని నేనే నా తెలివితో తయారు చేశాను. ఈ కాలనీలో అందరి ఇళ్ళకు కేబుల్ టీవీ కనెక్షన్లు ఇచ్చినప్పుడు ఆ టీవీల ప్రక్కన బటన్ లా కనిపించే ఈ చిన్న కెమెరాని కూడా ఫిక్స్ చేశాను. ఆ గదిలో జరిగే సంఘటనలు అన్నీ ఆ కెమెరాలో రికార్డ్ అవుతాయి. ఇక్కడ నాకు కనిపిస్తాయి. వాళ్ళ గదులలో జరిగే సరసాలు, సంబరాలు అన్నీ చూస్తాను. ఎంజాయ్ చేస్తాను."

 తల తిరిగిపోతోంది అతను చెబుతున్న మాటలకు.

 "దరిద్రుడా! ఇటువంటి నీచపు పనులు చేసి వాళ్ళను బ్లాక్ మెయిల్ చేసి డబ్బు సంపాదిస్తావా!థూ."

 వికృతంగా నవ్వాడు చంద్రకాంత్.

 "బ్లాక్ మెయిల్ చెయ్యను. ఈ కేసెట్స్ వేరే రాష్ట్రాల్లో అమ్ముకుంటా. అది నాకు రిస్క్ లేని పని."

 "అంటే నా కేసెట్ కూడా...." ఆమె కళ్ళలో నీళ్ళు జలజలా రాలాయి.

 "ఏం నువ్వు అనాకారివేం కాదుగా. కళ్ళు చెదిరే అందం నీది. అందుకే నీ క్యాసెట్ కి డబ్బులు బాగా వస్తాయి. నీ స్నానం సీను ఒకటే కాదు. మన బెడ్ రూమ్ సీన్లు వున్నాయి. మనం మొదటిసారి కారులో వర్షం పడుతున్నప్పుడు నువ్వు రెచ్చిపోయి నన్ను పట్టుకున్నవీ, ఆ కారులోనూ కెమెరా వుంది. ఆ దృశ్యాలూ వున్నాయి. అది ఇప్పటికి రెండు వేల కేసెట్లు అమ్మాను. అయితే ఆంధ్రాలో కాదనుకో....నార్త్ లో."

 పచ్చిగా, అసభ్యంగా మాట్లాడుతున్నాడతను.

 తన మీద తనకే అసహ్యం వేసింది అర్చనకు. ఇంతటి దౌర్భాగ్యుడిని గుడ్డిగా నమ్మి పెళ్ళి చేసుకుందా? ఇన్నాళ్ళూ కాపురం చేసిందా? ఛీ....ఎంత మోసపోయింది? అనూహ్యమైన నిజం హఠాత్తుగా ఎదురయినప్పుడు మనిషి మానసిక స్థితి ఎంత అల్లకల్లోలంగా అవుతుందో అదే స్థితిలో వుందామె.

 "నిజం తెలిసింది కదూ! నోరు మూసుకుని ఇంటికి వెళ్ళు. కాదు గొంతు చించుకుని అరిచి అందరికీ చెపుతానంటావా! నీ ఇష్టం. చెప్పుకో. నీ బ్లూ ఫిలిం కూడా వుందని చెప్పుకో. నీ దిక్కున్న చోట చెప్పుకో. నీకు నిజం తెలియనంత కాలం జాగ్రత్తపడదాం అనుకున్నాను. బట్ ఒకసారి తెలిశాక ఇంక అవసరం రాదు. నీకు చేతనయినది చేసుకో. లక్షల ఆస్థికి వారసురాలివి కదా. పెళ్ళి చేసుకుంటే సుఖపడతాను అనుకున్నాను. కానీ నువ్వు ఆస్తుల్ని, తల్లి దండ్రుల్ని కాదనుకొని నాతో వచ్చావు. నువ్వెందుకు నాకు? తిండి దండగ. నీ నుంచి పైసా ఆస్థి కూడా రాకపోతే ఏం చెయ్యమంటావ్! అందుకే మరి నీది కూడా బ్లూ ఫిలిం తీశాను. ఇది అమ్ముకుంటే డబ్బులు బాగా వస్తాయి" తాపీగా కుర్చీలో కూర్చుని సిగరెట్ వెలిగించుకున్నాడు చంద్రకాంత్.

 ఆమె మెదడు మొద్దుబారిపోయింది. అచేతనంగా అలాగే చాలాసేపు కూర్చుండిపోయిందామె.

 కొద్ది నిమిషాలు మౌనం.

 సిగరెట్ ఆఖరి దమ్ములాగి క్రింద పడవేశాడు చంద్రకాంత్.

 "ఇంకా ఎందుకు ఇక్కడ ఏడుస్తావ్? పో ఇంటికి" కర్కశంగా అన్నాడు.

 లేచి నిలబడిందామె.

 ఓడిపోయింది....జీవితంలో దారుణంగా ఓడిపోయింది. ఘోరంగా మోసపోయింది.

 మనుషుల్లో ఇంతటి దుర్మార్గులుంటారని ఆమెకు తెలియదు.

 తెలిశాక ఆమె మనస్సు తల్లడిల్లిపోతోంది. 

 అటువంటి నీచుడితో కాపురం చేయటం ,అతన్ని భర్తగా యింకా భావించడం అసంభవం.

 రెండడుగులు అతని వైపు వేసిందామె.

 నిశ్చలంగా ఆమె వైపే చూస్తున్నాడతను.

 "థూ!"

 కాండ్రించి అతని ముఖం మీద ఉమ్మిందామె.

 ఆ మనిషి మీద కలిగిన ఏహ్యభావాన్ని అంతకుమించి ఏ రూపములో చెప్పాలో అర్ధంకాలేదామెకు.

 వారిద్దరూ ఒకచోట వున్న చివరి క్షణం అదే.


  * * * *


 అంతవరకు చదివిన డైరీని ప్రక్కన పడేసింది అర్చన.

 ఆమె కన్నులలో నుండి వెచ్చని కన్నీరు జారి పిల్లో మీద పడి ఇంకిపోయింది.

 జీవితంలో ఏ కొద్దిమందో చూసే ఒడుదుడుకులు అన్నీ ఏడెనిమిది సంవత్సరాల కాలంలో చూసిందామె.

 తన పందొమ్మిదవ ఏట వరకు అంటే_చంద్రకాంత్ పరిచయం అవనంత వరకు జీవితం ఆనందంగా గడిచిపోయింది.

 తరువాత చంద్రకాంత్ తో పెళ్ళి జరిగింది.

 అదొక పీడకల అన్న విషయం తెలుసుకొంది.

 అది ఆమె జీవితానికి పెద్ద దెబ్బ!

 కోర్టుకెక్కి అతనితో విడాకులు కూడా తీసుకుని పూర్తిగా తెగతెంపులు చేసుకుంది.

 కొన్నాళ్ళు ఒంటరి జీవితం....దుర్భరమైన ఒంటరి జీవితం గడిపింది.

 తరువాత బాబు పుట్టాడు.

 చంద్రకాంత్ తో విడిపోవటం, బాబు పుట్టటం అన్నీ తన తల్లి దండ్రులకు తెలుస్తూనే వున్నాయి.

 కొడుకు పుట్టాక నా అన్నవాళ్ళు లేక ఒంటరిగా హాస్పిటల్ లో సతమతమవుతున్న అర్చన దగ్గరకు కన్న మమకారం వదులుకోలేక వచ్చిందామె తల్లి. ఆ తరువాత తండ్రి కూడా వచ్చాడు.

 చెడిపోయిన కూతురు సంసారానికి చేదోడు వాదోడుగా నిలిచారు ఆమె తల్లి దండ్రులు.

 తల్లి దండ్రులను మోసగించి ,చంద్రకాంత్ ని పెళ్ళి చేసుకుని ఇల్లు విడిచి వచ్చేసినా తన కష్టాలలో వున్నానన్న విషయం తెలుసుకుని పెద్ద మనసుతో తిరిగి దగ్గరకు తీసుకున్న తన తల్లి దండ్రుల మంచితనానికి తన అశృవులతో వాళ్ళ పాదాలు కడిగింది.

 ఒంటరిదయిపోయిన సమయంలో తల్లిదండ్రులు తిరిగి ఆమె చెంత చేరటం ఆమె మనస్సుకు కొంత వూరటనిచ్చింది.

 కానీ ఆ ఆనందం ఎంతో కాలం నిలవలేదు.

 బాబుకి సంవత్సరం నిండింది....

 ఒకరోజు తెలిసిన వాళ్ళింటికి ఫంక్షన్ కి వెళ్ళారు ఆమె తల్లి దండ్రులు. బాబుని చూసుకుంటూ అర్చన ఇంట్లోనే వుంది.

 ఫంక్షన్ లో జరిగిన డిన్నర్ లో ఆహారం కలుషితమయింది. ఏదో విషపదార్ధం కలవటంతో అది తిన్నవాళ్ళలో నలభై రెండు మంది చనిపోయారు .మరో రెండు వందలమందికి పైగా అస్వస్థులయ్యారు.

 దురదృష్టం ఆమె తల్లి దండ్రులను చావు రూపంలో తీసుకుపోయింది.

 ఫంక్షన్ కి వెళుతున్నాం అని చెప్పి శవాలుగా తిరిగొచ్చిన తల్లి దండ్రులను చూసి బావురుమంది అర్చన.

 తల్లిదండ్రులు పోయాక ఆస్తంతా ఆమె పేరు మీదకు వచ్చింది.

 అది తెలిసి తిరిగి ఆమెని కలవాలని ప్రయత్నించాడు చంద్రకాంత్.

 చెప్పుతో కొట్టి ఇంట్లోంచి తరిమేసిందతన్ని.

 తల్లిదండ్రులు పోయాక ప్రాణాలు, ఆశలు కొడుకు మీదే పెట్టుకుందామె.

 కానీ మళ్ళీ దురదృష్టం వెన్నాడింది. 

 స్కూలు పిల్లలందరితో కలిసి ఎక్స్ కర్షన్ కి వెళ్ళిన కొడుకు బస్సులోయలోకి దొర్లిపోవటంతో చనిపోయాడు.

 ఆ సంఘటన ఆమెను మానసికంగా చాలా దెబ్బ తీసింది.

 జీవితంలో ఏదో స్తబ్దత....నిర్లిప్తత!

 ఒంటరి జీవితం విసుగనిపించి ఎడ్వర్ టైజింగ్ ఏజెన్సీలో జాయిన్ అయింది.

 అదే ఆమెకు టైంపాస్!

 ఆఫీసు నుండి రాగానే మళ్ళీ ఒంటరి జీవితం.

 ఈ ఒంటరిజీవిత పోరాటంలో....

 ఆమె స్థితి చూసి జాలిపడి దగ్గరవ్వాలని ప్రయత్నం చేశారు కొందరు.

 ఆమె వ్యక్తిత్వాన్ని అభిమానించి చేరువ కావాలని ప్రయత్నించారు మరికొందరు.

 నీతో జీవితం పంచుకుంటాం అని డైరెక్టర్ గా చెప్పారు కొందరు.

 కానీ....

 ఇంకెవ్వరికీ జీవిత భాగస్వామి కావటం ఆమెకు ఇష్టం లేదు.

 ఆ జీవితం అంటేనే ఆమెకు విముఖత....

 అసహ్యం....

 ఎంత మంచి వ్యక్తినైనా సరే ఆమె నమ్మదు, వారికి భాగస్వామి కాదు.

 నిర్లిప్తంగా సాగిపోతున్న ఆమె జీవితంలో తిరిగి కల్లోలం మొదలయ్యింది.

 ముమ్మారులా తన కొడుకులాగే వున్న ఒక పిల్లవాడు కనిపించాడు. అతను తన కొడుకో కాదో తెలియదు.

 చనిపోయిన తన కొడుకు బ్రతికిరావటం అసంభవం.

 కానీ "నేను చావలేదు" అని కొడుకు పిలుస్తున్నట్లు అనిపిస్తోంది.

 "నేను బ్రతికే వున్నాను! నన్ను చేరుకో" అని సంకేతాలు పంపుతున్నట్లు అనిపిస్తూంది. 
 kallu girruna tiriginatlayi krindapadindame.

 "avune....bloo philime....nuvvu snaanam chestunnade....nene neeku teliyakunda teesaanu. needhe kaadu ee apart mentsulo vunna andari illaloonuu jarige drushyaalu veedio kemeratho teestunnaanu. neekemite baadha" nijam aameku telisipovatamto teginchi nijam cheppesadu chandrakant. kallalo neellu girruna tirigaayi aameku.

 "avune! ee veedio kesetlu naa pratibhaku nidarsanaalu. naa telivitetalaku udaaharanalu. idigo buton laaga vundi, idhi micro kemera. deenini nene naa telivitoe tayaaru cheshaanu. ee kaalaneelo andari illaku kebul tv kanekshanlu ichinappudu aa teeveela prakkana buton laa kanipinche ee chinna kemerani kuudaa ficks cheshaanu. aa gadilo jarige sanghatanalu annee aa kemeralo recard avtayi. ikkada naaku kanipistaayi. vaalla gadulalo jarige sarasalu, sambaraalu annee chustaanu. enjay chestaanu."

 tala tirigipotondi atanu chebutunna maatalaku.

 "daridruda! ituvanti neechapu panulu chesi vaallanu black mail chesi dabbu sampadistava!thoo."

 vikrutamgaa navvaadu chandrakant.

 "black mail cheyyanu. ee cacets vere rashtrallo ammukunta. adhi naaku risk laeni pani."

 "ante naa cacet kuudaa...." aame kallalo neellu jalajala ralai.

 "yem nuvvu anakarivem kaadugaa. kallu chedire andam needi. anduke nee casset ki dabbulu baga vastaayi. nee snaanam seenu okate kaadu. mana bed room seenlu vunnayi. manam modatisaari kaarulo varsham padutunnappudu nuvvu rechipoyi nannu pattukunnavii, aa kaaruloonuu kemera vundi. aa drushyaaluu vunnayi. adhi ippatiki rendu vela kesetlu ammanu. ayithe aandhraalo kaadanuko....narth loo."

 pacchigaa, asabhyamgaa maatlaadutunnaadatanu.

 tana meeda tanake asahyam vesindi archanaku. intati dourbhaagyudini guddiga nammi pelli chesukunda? innaalluu kapuram chesinda? chee....entha mosapoyindi? anoohyamaina nijam hataattugaa edurayinappudu manishi maanasika sthiti entha allakallolamgaa avutundo adhe sthitilo vundame.

 "nijam telisindi kadhuu! noru moosukuni intiki vellu. kaadu gontu chinchukuni arichi andarikee cheputanantava! nee ishtam. cheppuko. nee bloo philim kuudaa vundani cheppuko. nee dikkunna chota cheppuko. neeku nijam teliyananta kaalam jaagrattapadadaam anukunnaanu. butt okasari telisaaka inka avasaram raadu. neeku chetanayinadi chesuko. lakshala aasthiki vaarasuraalivi kada. pelli chesukunte sukhapadataanu anukunnaanu. cony nuvvu aastulni, talli dandrulni kaadanukoni naatho vachaavu. nuvvenduku naaku? tindi dandaga. nee nunchi paisa aasthi kuudaa rakapothe yem cheyyamantav! anduke mari needi kuudaa bloo philim teesaanu. idhi ammukunte dabbulu baga vastaayi" taapeegaa kurcheelo kuurchuni sigaret veliginchukunnadu chandrakant.

 aame medadu moddubaaripoyindi. achetanamgaa alaage chaalaasepu koorchundipoyindame.

 koddi nimishaalu mounam.

 sigaret akhari dammulaagi krinda padavesadu chandrakant.

 "inka enduku ikkada edustav? poo intiki" karkasamgaa annadu.

 lechi nilabadindame.

 odipoyindi....jeevitamlo daarunamgaa odipoyindi. ghoramgaa mosapoyindi.

 manushullo intati durmaarguluntaarani aameku teliyadu.

 telisaaka aame manassu talladillipotondi. 

 atuvanti neechuditho kapuram cheyatam ,atanni bhartagaa yinka bhavinchadam asambhavam.

 rendadugulu athani vaipu vesindame.

 nischalamgaa aame vaipe chustunnadatanu.

 "thoo!"

 kaandrinchi athani mukham meeda ummindame.

 aa manishi meeda kaligina ehyabhaavaanni antakuminchi e roopamulo cheppalo ardhamkaaledaameku.

 vaariddaruu okachota vunna chivari kshanam adhe.


  * * * *


 antavaraku chadivina dirini prakkana padesindi archana.

 aame kannulalo nundi vecchani kanneeru jaari pillo meeda padi inkipoyindi.

 jeevitamlo e koddimando chuse odududukulu annee edenimidi samvatsaraala kaalamlo chusindame.

 tana pandommidava eta varaku ante_chandrakant parichayam avananta varaku jeevitam aanandamgaa gadichipoyindi.

 taruvaata chandrakant thoo pelli jarigindi.

 adoka peedakala anna vishayam telusukondi.

 adhi aame jeevitaaniki pedda debba!

 kortukekki athanitho vidaakulu kuudaa teesukuni puurtigaa tegatempulu chesukundi.

 konnaallu ontari jeevitam....durbharamaina ontari jeevitam gadipindi.

 taruvaata baabu puttaadu.

 chandrakant thoo vidipovatam, baabu puttatam annee tana talli dandrulaku telustune vunnayi.

 koduku puttaka naa annavaallu leka ontarigaa haspital loo satamatamavutunna archana daggaraku kanna mamakaram vadulukoleka vachindame talli. aa taruvaata tandri kuudaa vachaadu.

 chedipoyina koothuru samsaaraaniki chedodu vaadodugaa nilichaaru aame talli dandrulu.

 talli dandrulanu mosaginchi ,chandrakant ni pelli chesukuni illu vidichi vachesina tana kashtaalalo vunnaananna vishayam telusukuni pedda manasutho tirigi daggaraku teesukunna tana talli dandrula manchitanaaniki tana ashruvulatho vaalla paadaalu kadigindi.

 ontaridayipoyina samayamlo tallidandrulu tirigi aame chenta cheratam aame manassuku kontha vooratanichindi.

 cony aa aanandam entho kaalam nilavaledu.

 babuki samvatsaram nindindi....

 okaroju telisina vaallintiki function ki vellaaru aame talli dandrulu. babuni chusukuntu archana intlone vundi.

 function loo jarigina dinner loo aahaaram kalushitamayindi. edho vishapadaardham kalavatamtho adhi tinnavaallalo nalabhai rendu mandi chanipoyaru .maro rendu vandalamandiki paiga asvasthulayyaaru.

 duradrushtam aame talli dandrulanu chaavu roopamlo teesukupoyindi.

 function ki velutunnam ani cheppi savaalugaa tirigochina talli dandrulanu chusi bavurumandi archana.

 tallidandrulu poyaka aastanta aame paeru meedaku vachindi.

 adhi telisi tirigi aameni kalavaalani prayatninchaadu chandrakant.

 chepputho kotti intlonchi tarimesindatanni.

 tallidandrulu poyaka praanaalu, aasalu koduku meede pettukundame.

 cony mallee duradrushtam vennaadindi. 

 skoolu pillalandaritho kalisi ex karshan ki vellina koduku bassuloyaloki dorlipovatamto chanipoyadu.

 aa sanghatana aamenu maanasikamgaa chala debba teesindi.

 jeevitamlo edho stabdata....nirliptata!

 ontari jeevitam visuganipinchi edwar tising agencylo jayin ayindi.

 adhe aameku timpas!

 aafiisu nundi ragane mallee ontari jeevitam.

 ee ontarijeevita poraatamlo....

 aame sthiti chusi jalipadi daggaravvaalani prayatnam chesaru kondaru.

 aame vyaktitvaanni abhimaaninchi cheruva kaavaalani prayatninchaaru marikondaru.

 neetho jeevitam panchukuntam ani director gaa cheppaaru kondaru.

 cony....

 inkevvarikee jeevita bhagaswamy kaavatam aameku ishtam ledu.

 aa jeevitam antene aameku vimukhata....

 asahyam....

 entha manchi vyaktinainaa sare aame nammadu, vaariki bhagaswamy kaadu.

 nirliptamgaa saagipotunna aame jeevitamlo tirigi kallolam modalayyindi.

 mummarula tana kodukulage vunna oka pillavadu kanipinchaadu. atanu tana koduko kaado teliyadu.

 chanipoyina tana koduku bratikiravatam asambhavam.

 cony "nenu chaavaledu" ani koduku pilustunnatlu anipistondi.

 "nenu bratike vunnaanu! nannu cheruko" ani sanketaalu pamputunnatlu anipistuundi. 